पाएं अपने शहर की ताज़ा ख़बरें और फ्री ई-पेपरडाउनलोड करें
यूथ अकाली दल के नेताओं ने यूथ अकाली दल के वरिष्ठ नेता अवि राजपूत के नेतृत्व में बढ़ते नशे के कारोबार और नशे को रोकने के लिए एसपी विशालजीत को ज्ञापन दिया। इस दौरान अकाली दल बादल के वरिष्ठ नेता अजय बबला विशेष तौर पर उपस्थित थे। ज्ञापन में कहा कि शहर में अवैध शराब,ड्रग्स का धंधा तेजी से फल फूल रहा है। नशे की गिरफ्त में युवा पीढ़ी बर्बाद हो रही है। आसानी से ड्रग्स और शराब उपलब्ध होने से युवा तेजी से इसका शिकार हो रहे हैं। नशे के कारण आपराधिक गतिविधियां बढ़ रही है। साथ ही परिवारों में नशे के चलते विवाद की स्थिति पैदा हो रही है। उन्होंने कहा कि शहर में स्कूटर, स्कूटी पर अवैध तरीके से बच्चों से शराब सप्लाई करवाकर उनका भविष्य अंधकार में डालने वाले सफेदपोश लोगों पर तुरंत करवाई की जाए। स्थानीय पुलिस अधिकारी शहर का बाजार तो शाम 5 बजे के बाद बंद करवाने के लिए निकल जाते है, लेकिन नगर सहित कई मोहल्लों में चल रहे अवैध कारोबार जिस पर अधिकारी नरमी बरत रहे है। इससे पुलिस और आबकारी विभाग की कार्यप्रणाली पर प्रश्नचिह्न लग रहे हैं। इस अवसर पर अशोक कुमार, अनिल वर्मा, मंजीत सिंह, सेंडी, सुमित कपूर, दीपक बिष्ट, लाडी, समर, सनी, विशाल, राकेश कुमार आदि उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn